In nomine Verbi incarnati. Noverint cuncti fideles sanctæ Dei æcclesiæ, quod ego Eva et filius meus Arleius donamus Deo et Sancto Petro aliquid de rebus nostris quæ sunt sitæ in pago Matisconense, in villa quæ dicitur Cotta: hoc est medietatem cujusdam silvæ, ex qua jam Anselardus aliam medietatem dederat Sancto Petro. Hanc ergo donationem facimus pro remedio animæ suprascripti Anselardi cari nostri. Terminatur autem jam dicta silva a mane nemore francorum hominum, ex aliis partibus terra Sancti Petri. Si quis autem contra hanc donationem calumpniam intulerit, auri libras V componat; et hæc carta firma et stabilis permaneat, cum stipulatione subnixa, et pars ejus sit cum diabolis et asociis eorum. Actum Cluniaco publice. S. Evæ et filii ejus Arlei, qui fieri et firmare rogaverunt. S. Wichardi clerici. S. Anteisi. S. Eldini. S. Wilelmi. S. Itberti. S. Adalberti. Data per manus Andraldi levite, regnante Rotberto rege, anno X imperii ejus.